Senior bestuurders by netwerkaand – DieHoorn
Senior bestuurders by netwerkaand
Die munisipaliteit se senior bestuurspan is van links Reginald Smit (direkteur korporatiewe dienste), Chris Koch (waarnemende direkteur tegniese dienste), Allen Paulse (munisipale bestuurder), Thomas Matthee (waarnemende direkteur gemeenskapdienste) en Felix Lötter (hoof- finansiële beampte).
IN ’n eerste vir Oudtshoorn het die senior bestuurspan van die Groter Oudtshoorn Munisipaliteit Donderdagaand (2 Februarie 2017) ’n netwerkaand van die Oudtshoorn Besigheidskamer bygewoon.
Die netwerkaand in by Mount Noah, ’n unieke verblyfplek op Oudtshoorn met bote as gastekamers, gehou.
Die munisipale bestuurder, Allen Paulse, is vergesel deur Felix Lötter (hoof- finansiële beampte), Reginald Smit (direkteur korporatiewe dienste), Thomas Matthee (waarnemende direkteur gemeenskapdienste) en Chris Koch (waarnemende direkteur tegniese dienste).
Die voorsitter van die Besigheidskamer, Gideon Badenhorst, het gesê dié teenwoordigheid van die dorp se senior bestuurders is ’n aanduiding daarvan dat die munisipaliteit en die sakelui van die dorp deesdae saam ’n belangrike “hekkie oorgesteek het”.
Dié bestuurders is almal sedert die munisipale verkiesing van 2016 aangestel.
Hy het gesê dit is bemoedigend dat die dorp se nuwe bestuurderspan verstaan dat samewerking tussen die munisipaliteit en die sakesektor net tot voordeel van die inwoners kan wees.
“Hoe beter besighede op ’n dorp doen, hoe meer werk kan hulle skep en hoe beter gaan dit met die inwoners van ’n dorp.”
Paulse het tydens sy spreekbeurt gesê die munisipaliteit het sedert verlede jaar reeds daarin geslaag om miljoene rande se agterstallige skuld aan Eskom en baie ander skuldeisers af te betaal. Skuld aan Eskom het reeds van sowat R54 miljoen verminder na R19 miljoen.
Volgens hom gaan dit egter steeds finansieel moeilik by die munisipaliteit en is daar steeds ’n massiewe agterstallige skuldlas wat die munisipaliteit hoop om oor die volgende twee jaar af te betaal.
“Eers dan sal daar geld beskikbaar wees om al die gebreke in die dorp te begin herstel.”
Hy het sy dankbaarheid uitgespreek oor die wyse waarop die inwoners van die Groter Oudtshoorn die munisipaliteit ondersteun en verstaan dat daar meestal nie geld beskikbaar is vir herstelwerk nie.
“Ons wil graag regmaak wat verkeerd was. Ons hoop om saam met julle die wa deur die drif te trek.”
• Die netwerkaand is geborg deur die KKNK wat ook die 2017-program aan teenwoordiges bekend gestel het.
(Berig deur Liesel le Roux)
Twee broers van Lesotho in hof vir dwelms
Deur Garnett Wicomb DIE verhoor van twee broers van Lesotho wat buite Prins Albert met dagga ter waarde van...
Rabie aangewys as SKDM-burgemeester
Deur Marlene Malan DIT wat nie meetbaar is nie, is nie bestuurbaar nie. So het dr Annelie Rabie van...
Klein Karoo Engen vier 5de bestaansjaar
“Baie dankie aan ons kliënte vir hul lojale ondersteuning” Klein Karoo Engen vier sy vyfde bestaansjaar. Die vulstasie is...
Vyf mans van Oos-Kaap in hof
Hofsaak oor diefstal van drie voertuie op Oudtshoorn begin Deur Angelique Erasmus en Liesel le Roux DIE hofsaak teen vyf...
Leerder sterf aan dubbele longontsteking
’N GRAAD 9-leerder van Langenhoven Gimnasium, op Oudtshoorn, Jolin van Zyl (15), is Dinsdagaaand aan dubbele longontsteking in ‘n hopitaal...
Honderde by roudiens by Infanterieskool
Hy was ’n ‘broer en toegewyde soldaat’ Deur Garnett Wicomb HONDERDE soldate, gemeenskapslede en familie van die vermoorde soldaat,...
Munisipaliteit antwoord oor reservoir-navraag
Die Oudtshoorn Munisipaliteit het die week as volg gereageer op die brief oor die water wat uit die reservoir...
Deur Ilze-Mari Gründling ’N MAN wat Maandag op die Oudts­hoorn-Calitzdorppad in ’n skietvoorval gesterf het, se naasbestaandes is opgespoor. Die...
Vullissakke in strate na staking'n Bedrywige sportnaweek op Oudtshoorn!